Oluline on Res Publica maailmavaates veel rõhutada tugevat demokraatiakesksust. Res Publica vältis koostööd kõigi liikumistega, mis propageerisid äärmuslikke ja  autoritaarseid abinõusid, nn kõva käe ja lihtsate lahenduste ihalejaid, mis värvi Eesti nimel nad "kõva kätt" ka poleks soovinud rakendada. Res Publica nägi tuleviku Eestit parlamentaarse riigina ja oli selgelt vastu presidendi otsevalimisele ning presidendile laiade volituste andmisele.